**MUNICIPIUL SATU MARE**

**CABINET VICEPRIMAR**

**Nr. 51749/14.09.2022**

Ghiarfaș Adelin Cristian, Viceprimar al Municipiului Satu Mare,

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ” aprobarea scoaterii din funcțiune în vederea demolării a toaletei publice situate în Parcul UFO din municipiul Satu Mare “, proiect în susținerea căruia formulez prezentul,

**REFERAT DE APROBARE**

Având în vedere gradul avansat de uzură fizică și morală a imobilului reprezentat în natură de toaleta publică situată în Parcul UFO din municipiul Satu Mare, se propune scoaterea din funcțiune, casarea și valorificarea materialelor rezultate după caz, în conformitate cu prevederile H.G. nr. 841/23.10.1995 privind procedurile de transmitere fără plată și de valorificare a bunurilor aparținând instituțiilor publice, cu modificările și completările ulterioare.

Ținând cont de cele de mai sus menționate și de faptul că starea avansată de degradare a imobilului a favorizat depozitarea de deșeuri atât în interiorul cât și în exteriorul acestuia, reprezentând un real pericol pentru locuitorii din zonă care frecventează parcul, raportat și la prevederile art. 129 alin. (2) lit. c) din Codul Administrativ, cu modificările și completările ulterioare, potrivit cărora consiliul local are atribuții în administrarea domeniului public/privat, supun spre analiză şi aprobare Consiliului Local al Municipiului Satu Mare prezentul proiect de hotărâre.

**INIȚIATOR PROIECT**

**Viceprimar**

**Ghiarfaș Adelin Cristian**

Munich Diana/2 ex